उत्तर प्रदेश के लोकायुक्त ने एक निजी कंपनी को कथित रूप से लाभ पहुंचाने के लिए सरकार की आबकारी नीति का उल्लंघन करने के आरोप में मिली एक शिकायत पर प्रदेश के गन्ना विकास एवं आबकारी मंत्री नसीमुद्दीन सिद्दीकी को नोटिस जारी करके उनका जवाब मांगा है। लोकायुक्त न्यायमूर्ति एनके मेहरोत्रा ने बताया है कि इलाहाबाद के विनय कुमार मिश्र ने शिकायत की थी कि नसीमुद्दीन ने एक निजी कंपनी को लाभ पहुंचाने के लिए वर्ष 2007 में निर्धारित आबकारी नीति की अवहेलना की है।